proxectonos/corpus_dominio_legal_administrativo_tmp huggingface dataset:
28/11/2012 | Administración LocalMunicipal
A Coruña
Secretaría Xeral
Información pública

Iníciase a incoación de expediente para dar de baixa no Padrón de habitantes do Concello da Coruña os/as seguintes cidadáns/ás que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/1996, que modifica o RD 1690/1986; o Regulamento de poboación e demarcación territorial das entidades locais; e a Resolución da Subsecretaría do 5 de abril. A Coruña a 15 de noviembre de 2012 LA TENIENTE DE ALCALDE CONCEJALA DELEGADA, Fdo. Rosa Mª Gallego Neira
28/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40526. Urbanización e acondicionamento de entorno

CONCELLO DE SADA, con DNI, solicita de Augas de Galicia a autorización de obras no lugar de Agra de Samoedo, parroquia de Sada, Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40526 As obras solicitadas consisten na urbanización e acondicionamento no entorno da zona deportiva de Agra de Samoedo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 14 de novembro de 2012 O xefe do Servizo Territorial Antonio López Grueiro
28/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29299.-José Muiño Calvo - Santa Comba

Francisco Marcelino Barbas Tsanova, con DNI XXXXXXXXX, solicita de Augas de Galicia a autorización de obras no lugar de Abuín, parroquia de Ser (San Pedro), Concello de Santa Comba (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29299 As obras solicitadas consisten na construción dun muro de contención nunha pista de acceso particular ás edificacións da súa propiedade, que é atravesada por un regato á altura das coordenadas UTM (518962; 4761869) e dentro da parcela coa referencia catastral 15078A504000460000PZ, co fin de evitar desprendementos da propia pista cara o regato, ao seu paso polo lugar de Abuín, parroquia de Ser (San Pedro), no concello de Santa Comba. O dito muro farase de formigón armado, terá unhas dimensións de 6 m de lonxitude e duns 1.5 m de alto, e permitirá o paso do regato baixo a pista nun cano de 40 cm de diámetro segundo se fixera hai máis de 30 anos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 8 de novembro de 2012 O xefe do servizo territorial Ángel Gómez Rey
28/11/2012 | Administración LocalMunicipal
Betanzos
Corrección de erros

Advertido erro no anuncio número 2012/14656, publicado no Boletín Oficial da Provincia número 224 de fecha 23 de novembro de 2012, relativo a aprobación definitiva do orzamento xeral e cadro de persoal do Concello de Betanzos para o exercicio económico do 2012. Onde di: “Betanzos, 31 de outubro de 2012”, debe decir: “Betanzos, 21 de novembro de 2012”. O que se publica para xeral coñecemento. Betanzos, 23 de novembro de 2012. O ALCALDE, Asdo.: Ramón García Vázquez
28/11/2012 | Administración LocalMunicipal
Oza dos Ríos
Aprobación dos padróns de contribuíntes pola taxa correspondente ao servizo de subministro de auga potable, cuarto trimestre de 2012

ÓRGANO E DATA DE APROBACIÓN: Xunta de Goberno Local, sesión do 9 de novembro de 2012 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza dos Ríos, 12 de novembro de 2012 O ALCALDE, Asdo.- José Pablo González Cacheiro
28/11/2012 | Administración LocalMunicipal
Ferrol
Información pública

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publicase a seguinte notificación: Trala tramitación do expediente aos efectos de que Vania Patricia Way Plesoianu, acadara a preceptiva licenza para levantar unha parede e pintar o local na estrada de Catabois 276 no que se Ile requiriu con data do 22/11/2010 determinada documentación, notificado con data do 11/01/2011. Que ate o día de hoxe non se cumprimentou dito requirimento, no que se Ile advertiu de que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común, nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado na cumprimentación de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. Artigos 71 e 92 da Lei 30/92 de 26 de novembro de réxime xurídico das administracións públicas e procedemento administrativo común Primeiro.- Conceder a Vania Patricia Way Plesoianu un prazo de audiencia de quince días, previa a declaración de caducidade do expediente de solicitude de licenza de obras para levantar unha parede e pintar o local na estrada de Catabois 276 por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo.- O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos. Ferrol, 30 de outubro de 2012.” Ferrol, 12 de novembro de 2012. O concelleiro delegado da Área de Medio Ambiente, Urbanismo, Servizos e Seguridade, por delegación da alcaldía de 13/06/2011 (BOP 29/06/2011) Guillermo Evia Pérez
28/11/2012 | Administración LocalMunicipal
As Pontes de García Rodríguez
Aperturas
Exposición pública solicitude licenza de actividade suxeita a avaliación de incidencia ambiental

Delagro, S. C. solicitou desta Alcaldía licenza municipal de actividade para industria de fertilizantes compostos agrícolas a emprazar no polígono industrial de Penapurreira, parcela C3-B. Cumprindo co disposto no punto 3º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles contados dende o seguinte ó da inserción deste anuncio no Boletín Oficial da Provincia ou Diario Oficial de Galicia, co fin de que poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 13 de novembro de 2012 O concelleiro delegado da área de facenda, urbanismo e coordinación do goberno Asdo.: Antonio Alonso Román
28/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número expediente: IN407A 2012/158

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra de Santa Comba S. L. Enderezo Social: r/ Miraflores, 20 baixo.-15840 Santa Comba Denominación: Modificado da LMT derivación a Espasandín e CT (Santa Comba) Situación: Santa Comba Características Técnicas: Modificado da liña eléctrica LMT a 20 kV., cunha lonxitude de 0,628 km., coa liña existente LMTA Santa Catalina a Vilar de Celtigos (Expte.: 27.949), no tramo entre o CS Celtibox e o CT Panadeiro (Expte.: 91/2006) e remate no CT Espasandín, con condutor LA-56. Centro de transformación intemperie, cunha potencia de 160 kVA., e unha relación de transformación de 20.000/400-230V. Todas aquelas persoas ou entidades que se consideren afectadas poderán examinar o expediente e presentar as lúas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 6 de novembro de 2012 A xefa territorial Susana Vázquez Romero
28/11/2012 | Administración LocalMunicipal
Pontedeume
Aprobación definitiva expediente modificación de crédito nº 20/12: subexpediente nº 02/12 de crédito extraordinario

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 20/12: subexpediente nº 02/12 de crédito extraordinario financiado con baixas por anulación por un importe total de 5.877,17 euros (CINCO MIL OITOCENTOS SETENTA E SETE EUROS CON DEZASETE CÉNTIMOS), no orzamento do ano 2009, prorrogado para o ano 2012, aprobado inicialmente pola Corporación en Pleno, sesión ordinaria que tivo lugar o 25 de outubro de 2012, publicado o anuncio de exposición pública no Boletín Oficial da Provincia nº 207 do 30 de outubro de 2012, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 19 de novembro de 2012 O alcalde Gabriel Torrente Piñeiro
28/11/2012 | Administración LocalMunicipal
Padrón
Anuncio convocatoria e bases proc. selección provisión temporal 7 peóns grupo local Atención Emerxencias e Medio Ambiente Padrón, Rois e Dodro

En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Resolución do Alcalde número 775/2012, do 26 de novembro, aprobáronse as bases que rexerán o procedemento de selección número 21/2012-SPLT, para a provisión de sete (7) postos de traballo de peón do grupo local de atención ás emerxencias e ao medio ambiente nos Concellos de Padrón, Rois e Dodro, en réxime de dereito laboral temporal, mediante o sistema de oposición, e convocouse o correspondente procedemento. Contra o presente acordo que pon fin á vía administrativa poderase interpoñer, potestativamente, recurso de reposición ante o Alcalde do Concello de Padrón, no prazo dun mes contado desde o día de publicación do anuncio no Boletín Oficial da provincia da Coruña, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas pode consultarse na páxina web do Concello de Padrón (www.concellodepadron.es) e no Taboleiro de Anuncios do mesmo. Padrón, 26 de novembro de 2012 O Alcalde Asdo. Antonio Fernández Angueira
28/11/2012 | Administración LocalMunicipal
Negreira
Anuncio relativo á aprobación provisional do cadro de tarifas de abastecemento de auga e saneamento para o exercicio 2013

O Pleno da Corporación con data de 08 de novembro de 2012, acordou a aprobación provisional do cadro de tarifas de abastecemento de auga e saneamento para o exercicio 2013, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 21 de noviembre de 2012 José Blanco Pazos Alcalde-Presidente
28/11/2012 | Administración LocalMunicipal
Lousame
Publicación decreto de delegacións competencias alcaldía para sinatura de escrituras públicas

En virtude das facultades que me outorga o Art.21 da Lei 7/85 Reguladora das Bases de Réxime Local, Art.46 da Lei 5/97 de Administración Local de Galicia, Art.24 do RD.781/86, Art.43 e 47 do RD.2568/1986, e demais normativa concordante.1º) Delegar na Concelleira, Dna. Wendy Margaret Cristina Anca Quintal Perez Sierra, o exercizo da competencia, orixinariamente desta Alcaldía, para a sinatura das escrituras públicas de compra-venta para á adquisición de terreos da obra vial de enlace entre a DP-4201 e a DP-1105 Fase II o día 8 de novembro de 2012 nas Notarías.2º) Notifíquese aos interesados e recábese aceptación expresa, déase conta ao Pleno e publíquese en forma legal. Lousame, 7 de novembro de 2012. Asdo.: Mª Teresa Villaverde Pais, Alcaldesa.
28/11/2012 | Administración LocalMunicipal
Vimianzo
Exposición pública

O expediente de licenza de actividade núm.2012/029/000006 para levar a cabo a instalación dun tanatorio e funeraria, na finca con referencia catastral 15093B507001970000JE, situada na rúa Baiñas A, parroquia de Baiñas, sométese a información pública polo prazo de quince días, que se contará a partir do seguinte ó da inserción do anuncio no BOP, para que poidan formularse as alegacións individuais ou colectivas, tanto de oposición como de modificación ou rectificación. O referido expediente pode consultarse durante as horas de oficina na Secretaría do Concello. Vimianzo, 19 de novembro de 2012 O alcalde Manuel Antelo Pazos
28/11/2012 | Administración LocalMunicipal
Ribeira
Baixas de oficio no padrón municipal de habitantes

Ref./ secretaría xeral/estatística/aux. administrativo/a. g. f. Resultados infrutuosos os intentos de notificación a don Abdelouahed Issmaili, cuxo último domicilio figura na Avda. Romero Ortiz, 15 2º desta cidade, de escrito desta Alcaldía, de data 3 de setembro de 2012, comunicándolle a necesidade de actualización dos datos na súa inscrición neste Padrón de habitantes, e segundo información facilitada por esta Policía Local, en data 31/08/2012, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de Poboación e Demarcación Territorial das Entidades Locais; así como en virtude do disposto na Resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, de 26 de novembro, Reguladora do Réxime Xurídico das Administracións Públicas e do Procedemento Administrativo Común, polo presente procede e tramítase expediente administrativo para proceder no seu caso á baixa neste padrón Municipal de Habitantes, por existir presunción de que non reside durante a maior parte do ano no domicilio situado na rúa Avda. Romero Ortiz, 15 2º de Riveira, comunicándolle que contra desta presunción poderá en prazo de quince días hábiles contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 20 de novembro de 2012 O alcalde, Manuel Ruíz Rivas
28/11/2012 | Administración LocalMunicipal
Ordes
Elevación a definitivo acuerdo provisional de modificación del Reglamento de funcionamiento de la piscina climatizada Ivan Raña. Publicación texto íntegro de la modificación

Elevouse a definitivo ao non terse presentado alegacións contra o acordo de aprobación provisional de modificación do regulamento de funcionamento da piscina climatizada “Estephania Somorrostro Merlin” (art.3.2 e 3, art.6 e art.8.3). De conformidade co disposto no art.70.2 da Lei 7/1985, de 2 de abril, faise público o texto integro da modificación do regulamento, sen que esta entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra a modificación do regulamento, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 18 de novembro de 2012 El Alcalde-Presidente Manuel Regos Boquete (…) 2.- O acceso á piscina municipal, así como ao resto das instalacións, poderá realizarse mediante os seguintes procedementos: a) Mediante a posesión do carné de aboado/a nas súas diferentes modalidades. b) Mediante a adquisición puntual de entradas. c) Mediante calquera outro título habilitante, cal pode ser a utilización exclusiva ou especial de parte das instalacións para unha actividade concreta.3.- Para acceder ás instalacións e asistir ás correspondentes actividades será imprescindible a presentación do carné de aboado/a ou ben o pagamento da tarifa correspondente.1.- Considérase usuario/a da piscina calquera persoa que, previo pagamento da tarifa correspondente, utilice as instalacións deportivas da piscina.2.- A entrada libre dará dereito ao/á usuario/a á utilización das mesmas instalacións descritas para o caso dos/das aboados/as, e nas mesmas condicións, durante o horario de funcionamento da instalación correspondente ao día de aboamento da dita entrada.3.- A utilización exclusiva ou especial de parte das instalacións unicamente dará dereito á utilización desas instalacións e nos termos sinalados na autorización. (.) 3- Os horarios de apertura serán os seguintes: - De luns a sábado: de 08:00 a 14:00 e de 16:00 a 23:00. - Domingos: de 10:30 a 13:00, excepto no mes de agosto, no que permanecerá pechada.
28/11/2012 | Administración LocalMunicipal
Laxe
Aprobación inicial da Ordenanza municipal reguladora do cemiterio municipal de Laxe

O Pleno do Concello de Laxe, en sesión ordinaria celebrada o día 9 de novembro de 2012, acordou a aprobación inicial da Ordenanza municipal reguladora do cemiterio municipal de Laxe, e en cumprimento do disposto nos artigos 49 e 70.2 da Lei 7/1985, do 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcorrido o devandito prazo non se tivesen presentado alegacións, considerarase aprobado definitivamente dito Acordo. En Laxe a 19 de novembro de 2012 O Alcalde, Asdo. Antonio Carracedo Sacedón
28/11/2012 | Administración LocalMunicipal
Boqueixón
Delegación de atribucións da Alcaldía na Xunta de Goberno do Concello de Boqueixón

No Pleno ordinario do Concello de Boqueixón que tivo lugar o día 14 de novembro do 2012 dáse conta do Decreto da Alcaldía de data 31 de outubro de 2012 delegando as seguintes competencias da Alcaldía na Xunta de Goberno: Aprobar a oferta de emprego público de acordo co presuposto e o cadro de persoal aprobados polo pleno, aprobar as bases das probas para a selección de persoal e para os concursos de provisión de postos de traballo e distribuír as retribucións complementarias que non sexan fixas e periódicas. Sancionar as faltas de desobediencia á súa autoridade ou por infracción das ordenanzas municipais, salvo nos casos en que tal facultade estea atribuída a outros órganos. Contratación de obras, de subministros, de servizos, de xestión de servizos públicos, os contratos administrativos especiais e os contratos privados, cando o seu importe non supere o 10% dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual, cando a súa duración non sexa superior a catro anos, sempre que o importe acumulado de todas as anualidades non supere nin a porcentaxe indicada, referida aos recursos ordinarios do presuposto do primeiro exercicio, nin a contía sinalada. A adxudicación definitiva, ao terse que efectuar no prazo de 5 días hábiles seguintes á recepción do documento, poderá efectuarse indistintamente pola Xunta de Goberno, si coincide con sesión ordinaria, ou no caso contrario, pola alcaldía. A aprobación dos proxectos de obras e servizos cando sexa competente para a súa contratación ou concesión e estean previstos no presuposto, e non se trate de contratos de obras cuxa execución exceda do presuposto anual, cuxos proxectos foran redactados independentemente para cada unha das partes da obra. A adxudicación de concesións sobre os bens da entidade local e a adquisición de bens inmobles e dereitos suxeitos a lexislación patrimonial, cando o seu valor non supere o 10% dos recursos ordinarios do presuposto, nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas nin se trate de bens declarados de valor histórico ou artístico, calquera que sexa os eu valor. O outorgamento de licenzas, salvo que as leis sectoriais o atribúan expresamente ao Pleno ou a outros órganos. Ordenar a publicación, execución e facer cumprir os acordos do Concello. A aprobación dos instrumentos de planeamento de desenvolvemento do planeamento xeral, non expresamente atribuídos ao Pleno, así como a dos instrumentos de xestión urbanística e dos proxectos de urbanización. As demais competencias que expresamente lle atribúan as leis e aqueloutras que a lexislación do Estado ou da Comunidade Autónoma asignen ao municipio e non atribúan a outros municipais. Boqueixón, 21 de novembro de 2012 O alcalde Jesús Sanjuás Mera
28/11/2012 | Administración LocalMunicipal
Cambre
Transferencia de crédito e modificacion do anexo de operacións de capital non financeiras do orzamento

ANUNCIO Aprobación definitiva dos expedientes de transferencia de crédito número 9/2012 e de modificación do anexo de operacións de capital non financeiras do orzamento municipal de 2012. De conformidade cos artigos 169 e 171 en relación co 179 do Real decreto lexislativo 2/2004, do 5 de marzo, considéranse definitivamente aprobados os expedientes de transferencia de crédito 9/2012, e de modificación do anexo de operacións de capital non financeiras do orzamento municipal de 2012, unha vez aprobado inicialmente polo Pleno en sesión celebrada o día 25 de outubro de 2012, publicados no Boletín Oficial da Provincia núm.210, de data 5 de novembro, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referido expediente de transferencia de crédito, recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 23 de novembro de 2012. O alcalde Manuel Rivas Caridad
28/11/2012 | Administración LocalMunicipal
Oza dos Ríos
Aprobación dos padróns de contribuíntes pola taxa correspondente ao servizo de subministro de auga potable, terceiro trimestre de 2012

ÓRGANO E DATA DE APROBACIÓN: Xunta de Goberno Local, sesión do 9 de novembro de 2012 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza dos Ríos, 12 de novembro de 2012 O ALCALDE, Fdo.- José Pablo González Cacheiro
28/11/2012 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución da presidencia sobre modificación da RP nº 14.493/2011

Don Diego Calvo Pouso, Presidente da Deputación Provincial da Coruña, Á vista da Resolución da Presidencia nº 18.754, do 08.11.2012, pola que se nomea Vicepresidenta a dona Gemma Lourdes Hamrasse Garcia Boente, por renuncia do posto de Vicepresidenta 1ª de dona Reina Mitte Anguil. Modificar a Resolución da Presidencia nº 14.493, do 5.08.2011, no sentido de “1.-Delegar a sinatura de todo o referente ao traballo administrativo e tramitación ordinaria de expedientes dos Servizos de Xestión Tributaria, Inspección Tributaria e Recadación na vicepresidenta segunda, Dª Maria Diamantina Cadillo Txakartegi, nos termos previstos nos artigos 16 e 13 da Lei 30/1992, do 26 de novembro, de réxime xurídico das administracións públicas e do procedemento administrativo común.” “1.-Delegar a sinatura de todo o referente ao traballo administrativo e tramitación ordinaria de expedientes dos Servizos de Xestión Tributaria, Inspección Tributaria e Recadación na vicepresidenta, Dª María Padín Fernández, nos termos previstos nos artigos 16 e 13 da Lei 30/1992, do 26 de novembro, de réxime xurídico das administracións públicas e do procedemento administrativo común.” A Coruña, 13 de novembro de 2012 O PRESIDENTE A SECRETARIA ACCTAL. Diego Calvo Pouso Mª Amparo C. Taboada Gil
28/11/2012 | Administración LocalMunicipal
Ames
Decreto 2299/2012. Edicto notificación a María del Carmen Melero

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Ames, 20 de Novembro de 2012 O alcalde Santiago V. Amor Barreiro Expediente: Decreto 2299/2012 Interesado: María del Carmen Melero Acto notificado: Orde de execución por motivos de seguridade, salubridade e ornato público
28/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29078.-Manuel Hermo Fernández.-Pobra do Caramiñal

Carla Valeria Brandon Roques, con DNI XXXXXXXXX, solicita de Augas de Galicia a autorización de obras no lugar de A Tomada, Concello de Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29078 As obras solicitadas consisten na construción dun muro de contención de pedra de grandes dimensións polo linde sur das parcelas nº 556 e 550 do polígono 15, na zona de policía do rio Teixoeira, a una distancia mínima duns 9 m, ao seu paso polo lugar da Tomada, parroquia do Caramiñal (Santa María a Antiga), no concello da Pobra do Caramiñal. Entre o muro proxectado e o río, existe una pista de terra duns 5 m de ancho. Trátase dun muro de gravidade para contención de terras formado por pedras de granito, cunha diferenza de cotas entre o terreo da parcela e a pista que da ao fronte duns 4 m. Ten una lonxitude total duns 106 m, dos que uns 84 m son paralelos á pista e os outros 22 m perpendiculares. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Pobra do Caramiñal ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 8 de novembro de 2012 O xefe do servizo territorial Ángel Gómez Rey
28/11/2012 | Administración LocalMunicipal
Boqueixón
Modificación de ordenanzas: a reguladora do imposto sobre bens inmobeis e a reguladora de expedición do carné para a venda nos mercados-feiras de Boqueixón e venda ambulante no Concello

No Pleno ordinario do Concello de Boqueixón que tivo lugar o día 14 de novembro do 2012, acórdase aprobar inicialmente a modificación das seguintes ordenanzas: 1 ) Ordenanza reguladora da expedición do carné para a venda nos mercados – feiras de Boqueixón, así como para a venda ambulante no Concello de Boqueixón.2 ) O artigo 6, apartado 1, da Ordenanza reguladora do imposto sobre bens inmobles Ditos expedientes permanecerán expostos ao público na secretaria do concello, durante o prazo de 30 días hábiles, contados a partir do seguinte ao da publicación do presente edicto no BOP, co fin de que os interesados poidan examinalo e presentar as reclamacións que estimen oportunas. De non se presentar reclamacións durante dito prazo, o expediente entenderase definitivamente aprobado. Boqueixón, 21 de novembro do 2012 O alcalde Jesús Sanjuás Mera
28/11/2012 | Administración LocalMunicipal
Padrón
Anuncio convocatoria e bases proc. selección provisión temporal 3 postos xefes de equipo grupo local Atención Emerxencias e Medio Ambiente Padrón, Rois e Dodro

En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Resolución do Alcalde número 774/2012, do 26 de novembro, aprobáronse as bases que rexerán o procedemento de selección número 20/2012-SPLT, para a provisión de tres (3) postos de traballo de xefe de equipo do grupo local de atención ás emerxencias e ao medio ambiente nos Concellos de Padrón, Rois e Dodro, en réxime de dereito laboral temporal, mediante o sistema de oposición, e convocouse o correspondente procedemento. Contra o presente acordo que pon fin á vía administrativa poderase interpoñer, potestativamente, recurso de reposición ante o Alcalde do Concello de Padrón, no prazo dun mes contado desde o día de publicación do anuncio no Boletín Oficial da provincia da Coruña, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas pode consultarse na páxina web do Concello de Padrón (www.concellodepadron.es) e no Taboleiro de Anuncios do mesmo. Padrón, 26 de novembro de 2012 O Alcalde Asdo. Antonio Fernández Angueira
28/11/2012 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Especiais
Aprobar a 2ª fase da anualidade 2012 do Plan DTC 94: Unha Deputación para todos os concellos

O Pleno da Deputación Provincial da Coruña, na sesión ordinaria celebrada o día vintetres de novembro de dous mil doce (23-11-2012), acordou, entre outros, o seguinte asunto: Aprobación da 2ª fase da anualidade 2012 do Plan DTC 94: Unha deputación para todos os concellos. O que se expón ao público por un prazo de dez días, a contar dende o seguinte á inserción deste anuncio no Boletín Oficial da Provincia, co obxecto de que poidan presentarse as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 23 de novembro de 2012 O presidente, O secretario, Diego Calvo Pouso José Luis Almau Supervia
28/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 2012/121

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra de Santa Comba S. L. Enderezo Social: r/ Miraflores, 20 baixo.-15840 Santa Comba Denominación: LMTS. Devesa-CT Esmorode Situación: Santa Comba Características Técnicas: L. M. T. S, coa orixe nunha cela a instalar no centro de transformación e seccionamento existente. C. T. Devesa (n° expte. IN407A 124/2011) e rematará noutra cela a instalar no centro de transformación e seccionamento existente C. T Esmorode (n° expte.417/2004). A tensión nominal é de 20 KV, o tipo de condutor é RHZ1 2OL 12/20 KV 240 mm 2 AL cunha distancia de 671 m. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 07 de novembro de 2012 A xefa territorial Susana Vázquez Romero
28/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Calidade e Avaliación Ambiental
Anteproxecto Edar de Malpica de Bergantiños. Termo municipal: Malpica de Bergantiños

De conformidade co disposto na disposición adicional terceira do Decreto 133/2008, do 12 de xuño, polo que se regula a avaliación De incidencia ambiental, sométese a información pública durante un prazo de 20 días o expediente de Estación Depuradora de Augas Residuais (EDAR) CO/0240/2012 aos efectos de solicitude de licenza municipal de actividade para a súa construción, co fin de que calquera interesado poida examinalo e, se é o caso, formular as alegacións que considere convenientes, en horas de atención ao público, na Xefatura Territorial da Coruña da Consellería de Medio Ambiente, Territorio e Infraestruturas (Rúa Vicente Ferrer 2-5° andar, 15071 A Coruña), no concello de Malpica (Rúa Emilio González, Casa do concello, 15113, Malpica, A Coruña) A Coruña, 19 de novembro de 2012 A xefa do Servizo de Calidade e Avaliación Ambiental Maria Johana Borst Guimo
28/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30614. Conexión coa E. D. A. R.

Concello de Cariño, con DNI P1509500C, solicita de Augas de Galicia a autorización de obras no lugar de Rúa de Abaixo, parroquia de Feás (San Pedro), Concello de Cariño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30614. As obras solicitadas consisten na execución do proxecto de “Conexión da rede de saneamento co colector xeral da E. D. A. R. de Feás”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cariño ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 15 de novembro de 2012 O xefe do Servizo Territorial Antonio López Grueiro
28/11/2012 | Administración LocalMunicipal
Oroso
Emprazamento ós interesados no recurso contencioso-administrativo

Emprazamento aos interesados no recursos contencioso-administrativo Por Resolución da Alcaldía do 19/11/2012, acordouse remitir o expediente administrativo ao Xulgado Contencioso-Administrativo núm.3 dos da Coruña, conforme ao artigo 49 da Lei 29/1998, do 13 de xullo, reguladora da xurisdicción contencioso-administrativa. Se publica para que os interesados no procedemento poidan comparecer como parte no expediente ante ditas instancias, no prazo de 9 días, contados dende o seguinte ao da publicación deste anuncio no Boletín Oficial da Provincia. Oroso, 19 de novembro de 2012 O alcalde, Manuel Mirás Franqueira
28/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número expediente: IN407A 2012/147

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: U. D. E. S. A. Enderezo Social: r/ Jose Angel Valente, n° 17-local 62-Santiago Denominación: LMTS. CT Lago Acevedo Situación: Cerceda Características Técnicas: Liña eléctrica de media tensión subterránea, 20 kV., cunha lonxitude de 0,475 km., coa orixe en empalmes proxectados a realizar na LMTS ó CT O Panadeiro (Expte.: 235/2001), no tramo entre o CS Celtibox e o CT Panadeiro (Expte.: 91/2006) e remate na cela de liña existente no CT Panadeiro, unha vez entre e saia no CT proxectado, condutor tipo RHZ1-20L-12/20 kV., 3(1x240 mm2 Al) Centro de transformación prefabricado, cunha potencia de 250 kVA., e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 05 de novembro de 2012 A xefa territorial Susana Vázquez Romero
28/11/2012 | Administración LocalMunicipal
Paderne
Orzamento 2012

O pleno municipal deste Concello en sesión extraordinaria celebrada o día 21 de novembro de 2012 aprobou o orzamento xeral para o exercicio 2012, o cadro de persoal e a relación de postos de traballo, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público na secretaria do Concello durante o prazo de 15 días hábiles, que comezará a contar dende o día seguinte ó da inserción do presente edicto no boletín oficial da provincia, para que durante o mesmo as persoas interesadas poidan examina-lo e presentar reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Paderne,21 de novembro de 2012 O ALCALDE – PRESIDENTE ASDO.- CÉSAR LONGO QUEIJO
28/11/2012 | Administración LocalMunicipal
Arteixo
Secretaría Xeral
Publicación das bases do 22º Certame de Narracións Breves “Manuel Murguía”

O Concello de Arteixo publica as bases do 22º Certame de narracións breves “Manuel Murguía”, de conformidade ás bases aprobadas pola Xunta de Goberno Local, en sesión ordinaria de sete de novembro de dous mil doce. O Concello de Arteixo, para contribuír ao desenvolvemento da narrativa galega e honrar ao noso Patriarca, convoca con carácter anual o Premio “Manuel Murguía” coas seguintes 1. Poderán concorrer tódolos autores que o desexen con unha única obra, de temática libre e escrita en lingua galega.2. Os relatos deben ser orixinais e inéditos, dunha extensión non inferior aos 15 folios nin superior aos 30, escritos con letra arial, corpo 12 e en tamaño DIN A4.3. Os traballos presentaranse por cuadriplicado, mecanografados a duplo espazo, por unha soa cara e só co título da obra e un lema. Xuntarase unha copia do texto nun CD en formato PDF. Nun sobre pechado achegaranse o título, o lema, o nome, o enderezo, o teléfono e o currículo do autor.4. As obras deben enviarse facendo constar no sobre “22º Certame Manuel Murguía de Narracións Breves” antes do 1 de marzo de 2013 ao seguinte enderezo. Concello de Arteixo Praza Alcalde R Dopico, nº 1 15142 Arteixo A Coruña 5. Establécese un único premio dotado con 3703,70 €, sometido á correspondente retención. O galardón pode declararse deserto ou ser repartido “ex aequo” entre dous autores. Os finalistas recibirán un pergamiño acreditativo.6. O xurado, constituído por membros de recoñecida solvencia, será designado polo Concello de Arteixo e fará pública a súa decisión inapelable no mes de maio de 2013.7. Os tres finalistas deberán estar presentes o día da entrega para recibir os premios.8. Os orixinais non premiados poderán ser devoltos, sempre que o soliciten os seus autores por escrito no prazo máximo de un mes a partir do fallo.9. O/s finalistas e o/s autor/es premiados/s renuncia/n aos seus dereitos no caso que o Concello edite o/s texto/s e se fixer outras edicións fará constar que foi premiado neste certame.10. A interpretación destas bases corresponde exclusivamente ó xurado. O feito de participar no certame supón a aceptación das presentes bases. Por delegación, Decreto de Alcaldía 989/2011 Jorge Wilson Lofgren Ariza de cultura Arteixo, 16 de novembro de 2012
20/11/2012 | Administración LocalMunicipal
Ferrol
Unidade de Contratación
Anuncio de licitación do servizo de “Mantemento preventivo e conservación das instalacións térmicas do Concello de Ferrol”

Para xeral coñecemento faise constar que no Diario Oficial da Unión Europea núm.2012/S 213-352531 de data 06/11/2012 saiu publicado o anuncio de licitación correspondente a contratación do servizo de Mantemento preventivo e conservación das instalacións térmicas do Concello de Ferrol (AVH 0309 12/33) cun orzamento máximo de licitación de 83.734,41 €/ano (21 % IVE incluído) e unha duración de dous (2) anos prorrogables, por acordo das dúas partes, por outros dous (2). O prazo de presentación de ofertas remata o día 14/12/2012. Pódese obter información e documentación na páxina web www.ferrol.es. (perfil do contratante) e Unidade de Contratación (981944260) Ferrol, 7 de novembro de 2012 O concelleiro delegado da Área de Medio Ambiente, Urbanismo, Servicios e Seguridade. Asdo.: Guillermo Evia Pérez
20/11/2012 | Administración LocalMunicipal
O Pino
Licitación de contrato do servizo de axuda no fogar

ANUNCIO LICITACIÓN CONTRATO DE SERVIZO DE AXUDA NO FOGAR 1.–Entidade adxudicadora: Concello do Pino. Enderezo: rúa do Concello, Pedrouzo-Arca, 15821 - O Pino (A Coruña). Teléfono 981 511002. Fax 981 511123. Perfil de contratante: concellodeopino. com 2.–Obxecto do contrato: contrato do servizo de axuda no fogar.3.–Tramitación do procedemento: procedemento aberto, oferta economicamente máis vantaxosa, varios criterios de adxudicación.4.–Orzamento de licitación: 12,50 €/hora, sen IVE, ata un máximo de 80.000 €. 5.–Garantías esixidas: definitiva, 4.000 €. 6.–Duración: a duración será dende a súa sinatura ata que se acada o límite orzamentario.7.–Presentación de ofertas: no prazo de 15 días, a contar dende o último anuncio publicado. Exporanse anuncios no BOP, no DOGA e no perfil de contratante.8.–Apertura de plicas: 2.º día hábil posterior á finalización do prazo de presentación. O Pino, 13 de novembro de 2012. O ALCALDE D. Manuel Taboada Vigo
20/11/2012 | Administración LocalMunicipal
Vilarmaior
Modificación ordenanza fiscal nº 12

Aprobada inicialmente polo Pleno deste concello en sesión de data vinte sete de setembro de dous mil doce, a modificación da ordenanza fiscal nº 12, reguladora da taxa pola prestación do servicio do subministro domiciliario de auga potable e das acometidas á rede xeral de abastecemento de auga, e unha vez rematado o prazo de trinta días de exposición ao público, cómpre proceder á publicación do acordo elevado a definitivo por non se presentar reclamacións, así como o texto íntegro da modificación, de conformidade co disposto no artigo 70.2 da Lei 7/1985 do 2 de abril reguladora das bases de réxime local, en relación co artigo 17.4 do Texto refundido da lei reguladora das facendas locais.1.- A cota tributaria, é a contida nas tarifas seguintes: 2.- As tarifas anteriores non inclúen o IVE, que se engadirá en todo caso. Esta modificación será de aplicación desde o un de xaneiro de 2013. Vilarmaior, 13 de novembro de 2012 O ALCALDE, Carlos Vázquez Quintián